SL Uradni list Evropske unije C 180/2

Obvestilo o začetku protidampinškega postopka v zvezi z uvozom nekaterih silikatnih opek s poreklom iz Ljudske republike Kitajske

(2004/C 180/02)

Komisija je v skladu s členom 5 Uredbe Sveta (ES) št. 384/96 (1), („osnovna uredba“), prejela pritožbo o domnevnem dampinškem uvozu nekaterih silikatnih opek s poreklom iz Ljudske republike Kitajske („zadevna država“), ki naj bi posledično povzročal škodo industriji Skupnosti.

1. Pritožba

Pritožbo je 7. junija 2004 vložila European Refractories Producers Federation (P.R.E. – Zveza evropskih proizvajalcev ognjevzdržnih materialov) („pritožnik“) v imenu proizvajalcev, ki predstavljajo večji delež, v tem primeru več kakor 50 %, vse proizvodnje nekaterih silikatnih opek v Skupnosti.

2. Proizvod

Proizvod, na katerega se nanaša domnevni damping, so kemijsko vezane, nežgane silikatne opeke, katerih magnezijeva sestavina vsebuje vsaj 80 % MgO, z vsebnostjo magnezita ali brez, s poreklom iz Ljudske republike Kitajske („zadevni proizvod“), običajno uvrščen pod oznakama KN 6815 91 00 in 6815 99 10. Ti oznaki KN sta podani zgolj informativno.

3. Domneva o obstoju dampinga

Z vidika določb člena 2(7) osnovne uredbe je pritožnik določil normalno vrednost za Ljudsko republiko Kitajsko na podlagi cene v državi s tržnim gospodarstvom, ki je navedena v odstavku 5.1(d) tega obvestila. Domneva o obstoju dampinga temelji na primerjavi tako izračunane normalne vrednosti z izvoznimi cenami zadevnega proizvoda, ko se prodaja za izvoz v Skupnost.

Tako preračunana dampinška marža je znatna.

4. Domneva o obstoju škode

Pritožnik je predložil dokaze, da se je obseg uvoza zadevnega proizvoda iz Ljudske republike Kitajske povečal tako v absolutnem smislu kakor tudi v smislu tržnega deleža.

Količine in cene uvoženega proizvoda imajo med drugim domnevno negativne posledice na količine, ki jih industrija Skupnosti proda, in raven cen, ki jih zaračunava industrija Skupnosti, kar ima znaten negativni učinek na splošno uspešnost, finančni položaj in zaposlitvene razmere v industriji Skupnosti.

5. Postopek

Potem ko je Komisija po posvetovanju s svetovalnim odborom ugotovila, da je pritožbo vložila industrija Skupnosti oziroma da je bila pritožba vložena v njenem imenu, in da obstajajo zadostni dokazi, ki utemeljujejo začetek postopka, začenja preiskavo v skladu s členom 5 osnovne uredbe.

5.1 Postopek za ugotavljanje obstoja dampinga in škode

Preiskava bo ugotovila, ali se v zvezi z zadevnim proizvodom s poreklom iz Ljudske republike Kitajske izvaja damping in ali je povzročil škodo Skupnosti.

(a) Vzorčenje

Glede na verjetno veliko število strank, vključenih v ta postopek, lahko Komisija odloči, da v skladu s členom 17 osnovne uredbe uporabi vzorčenje.

(i) Vzorčenje za izvoznike/proizvajalce v Ljudski republiki Kitajski

Da bi Komisiji omogočili, da odloči, ali je vzorčenje potrebno, in izbere vzorec, če je vzorčenje potrebno, se vsi izvozniki/proizvajalci ali predstavniki, ki nastopajo v njihovem imenu, naprošajo, da se razkrijejo tako, da stopijo v stik s Komisijo in pošljejo naslednje podatke o svojem podjetju ali svojih podjetjih v roku, določenem v odstavku 6(b)(i), in v formatu, navedenem v odstavku 7 tega obvestila:

— ime, naslov, naslov elektronske pošte, številko telefona in telefaksa in/ali številko teleksa ter ime osebe za stike,

— prihodke podjetja iz poslovanja v lokalni valuti in količino v tonah zadevnega proizvoda, prodanega za izvoz v Skupnost v obdobju od 1. aprila 2003 do 31. marca 2004,

— prihodke podjetja iz poslovanja v lokalni valuti in količino zadevnega izdelka v tonah, prodanega na domačem trgu v obdobju od 1. aprila 2003 do 31. marca 2004,

— ali podjetje oziroma podjetja nameravajo zahtevati individualno stopnjo dampinga (2) (individualne stopnje dampinga lahko zahtevajo samo proizvajalci),

— natančen opis dejavnosti podjetja ali podjetij v zvezi s proizvodnjo zadevnega proizvoda,

— imena in natančen opis dejavnosti vseh povezanih podjetij (3), vključenih v proizvodnjo in/ali prodajo (za izvoz in/ali domači trg) zadevnega proizvoda,

— kakršne koli druge podatke, ki bi lahko Komisiji pomagali pri izbiri vzorca,

— navedbo o tem, ali podjetje oziroma podjetja soglašajo s svojo vključitvijo v vzorec, in sicer tako, da izpolnijo vprašalnik in sprejmejo dejansko preverjanje njihovih odgovorov.

Komisija bo za pridobitev podatkov, za katere meni, da so nujni za izbiro vzorca izvoznikov/proizvajalcev, dodatno vzpostavila stike s pristojnimi organi države izvoznice in vsemi znanimi združenji izvoznikov/proizvajalcev.

(ii) Končna izbira vzorcev

Vse zainteresirane stranke, ki želijo predložiti kakršne koli ustrezne podatke glede izbire vzorca, morajo to narediti v roku, določenem v odstavku 6(b)(ii) tega obvestila.

Komisija namerava opraviti končno izbiro vzorcev po posvetovanju z zadevnimi strankami, ki so izrazile pripravljenost za vključitev v vzorec.

Podjetja, vključena v vzorec, morajo izpolniti vprašalnik v roku, določenem v odstavku 6(b)(iii) tega obvestila, in sodelovati v okviru preiskave.

Če sodelovanje ni zadostno, lahko Komisija v skladu s členoma 17(4) in 18 osnovne uredbe svoje ugotovitve utemelji na dejstvih, ki so na razpolago.

(b) Vprašalniki

Komisija bo za pridobitev podatkov, za katere meni, da so potrebni za preiskavo, poslala vprašalnike industriji Skupnosti in vsem združenjem proizvajalcev v Skupnosti, vzorčenim izvoznikom/proizvajalcem v Ljudski republiki Kitajski, vsem združenjem izvoznikov/proizvajalcev, uvoznikom, vsem združenjem uvoznikov, ki so bili navedeni v pritožbi, ter organom zadevne države izvoznice.

Izvozniki/proizvajalci v Ljudski republiki Kitajski, ki zahtevajo individualno stopnjo dampinga na podlagi prošnje iz členov 17(3) in 9(6) osnovne uredbe, morajo predložiti izpolnjen vprašalnik v roku, določenem v odstavku 6(a)(ii) tega obvestila. Zato morajo zahtevati vprašalnik v roku, določenem v odstavku 6(a)(i) tega obvestila. Te stranke pa se morajo zavedati, da se lahko Komisija, če se vzorčenje uporablja za izvoznike/proizvajalce, kljub temu odloči, da zanje ne bo izračunala individualne stopnje dampinga, če je število izvoznikov/proizvajalcev tako veliko, da bi bilo posamično preverjanje preveč obremenjujoče in bi onemogočilo pravočasno dokončanje preiskave.

(c) Zbiranje podatkov in izvedba zaslišanj

Vse zainteresirane stranke so vabljene, da dajo svoja mnenja, predložijo poleg odgovorov na vprašalnike tudi druge podatke in zagotovijo vsa dodatna dokazila. Ti podatki in dodatna dokazila morajo prispeti na naslov Komisije v roku, določenem v odstavku 6(a)(ii) tega obvestila.

Komisija lahko zainteresirane stranke tudi zasliši, če te vložijo zahtevo, iz katere je razvidno, da obstajajo posebni razlogi za njihovo zaslišanje. Ta zahteva mora biti vložena v roku, določenem v odstavku 6(a)(iii) tega obvestila.

(d) Izbira države s tržnim gospodarstvom

V skladu s členom 2(7)(a) osnovne uredbe je predvideno, da se za določitev normalne vrednosti v zvezi z Ljudsko republiko Kitajsko kot ustrezna država s tržnim gospodarstvom izbere Turčija. Zainteresirane stranke so zato vabljene, da predložijo svoje pripombe o ustreznosti te izbire v roku, določenem v odstavku 6(c) tega obvestila.

(e) Status tržnega gospodarstva

Za tiste izvoznike/proizvajalce v Ljudski republiki Kitajski, ki trdijo in tudi predložijo zadostne dokaze, da delujejo v pogojih tržnega gospodarstva, t. j., da izpolnjujejo merila, določena v členu 2(7)(c) osnovne uredbe, se bo normalna vrednost določila v skladu s členom 2(7)(b) osnovne uredbe. Izvozniki/proizvajalci, ki nameravajo predložiti ustrezno utemeljene zahtevke, morajo to storiti v roku, določenem v odstavku 6(d) tega obvestila. Komisija bo poslala obrazce zahtevkov vsem izvoznikom/proizvajalcem v Ljudski republiki Kitajski, ki so navedeni v pritožbi, in vsem združenjem izvoznikov/proizvajalcev, ki so imenovani v pritožbi, ter pristojnim organom Ljudske republike Kitajske.

5.2 Postopek za presojo interesa Skupnosti

V skladu s členom 21 osnovne uredbe in če se izkaže, da je domneva o obstoju dampinga in škode utemeljena, bo sprejeta odločitev o tem, ali ne bi bili protidampinški ukrepi v nasprotju z interesom Skupnosti. V ta namen se lahko industrija Skupnosti, uvozniki, njihova predstavniška združenja, predstavniški uporabniki in predstavniške potrošniške organizacije, če dokažejo, da obstaja objektivna povezava med njihovo dejavnostjo in zadevnim proizvodom, razkrijejo in zagotovijo podatke Komisiji v splošnih rokih, določenih v odstavku 6(a)(ii) tega obvestila. Stranke, ki so delovale skladno s prejšnjim stavkom, lahko zahtevajo zaslišanje, pri čemer navedejo razloge, zakaj naj bi bile zaslišane, v roku, določenem v odstavku 6(a)(iii) tega obvestila. Ob tem je treba poudariti, da bodo kakršni koli podatki, predloženi v skladu s členom 21 osnovne uredbe, upoštevani samo, če jih ob predložitvi spremljajo dejanski dokazi.

6. Roki

(a) Splošni roki

(i) Rok, v katerem lahko stranke zahtevajo vprašalnik ali obrazce drugih zahtevkov

Vse zainteresirane stranke morajo zahtevati vprašalnik ali obrazce drugih zahtevkov v najkrajšem možnem času, vendar najpozneje v 15 dneh po objavi tega obvestila v Uradnem listu Evropske unije.

(ii) Rok, v katerem se stranke razkrijejo, predložijo odgovore na vprašalnik in vse druge podatke

Vse zainteresirane stranke, ki želijo, da se njihove navedbe med preiskavo upoštevajo, se morajo razkriti tako, da stopijo v stik s Komisijo, predstavijo svoja mnenja ter predložijo odgovore na vprašalnik in kakršne koli druge podatke (vključno z utemeljenimi zahtevki za posamično obravnavanje v smislu člena 9(5) osnovne uredbe) v 40 dneh od datuma objave tega obvestila v Uradnem listu Evropske unije, razen če ni drugače določeno. Opozoriti je treba na dejstvo, da je uveljavljanje večine pravic v postopku, določenih v osnovni uredbi, odvisno od tega, ali se stranka razkrije v navedenem roku.

Podjetja, ki so izbrana za vzorec, morajo predložiti odgovore na vprašalnik v roku, določenem v odstavku 6(b)(iii) tega obvestila.

(iii) Zaslišanja

Vse zainteresirane stranke se lahko prijavijo za zaslišanje pred Komisijo, in sicer v enakem 40-dnevnem roku.

(b) Posebni roki v zvezi z vzorčenjem

(i) Podatki, določeni v odstavku 5.1(a)(i), morajo prispeti na naslov Komisije v 15 dneh od objave tega obvestila v Uradnem listu Evropske unije, glede na to, da se Komisija namerava o končni izbiri posvetovati z zadevnimi strankami, ki so izrazile pripravljenost za vključitev v vzorec, v roku 21 dni od objave tega obvestila v Uradnem listu Evropske unije.

(ii) Vsi drugi podatki, pomembni za izbiro vzorca v skladu z odstavkom 5.1(a)(ii), morajo prispeti na naslov Komisije v roku 21 dni od objave tega obvestila v Uradnem listu Evropske unije.

(iii) Odgovori vzorčenih strank na vprašalnik morajo prispeti na naslov Komisije v 37 dneh od datuma prejema obvestila o njihovi vključitvi v vzorec.

(c) Posebni rok za izbor države s tržnim gospodarstvom

Stranke v preiskavi lahko izrazijo svoje mnenje o ustreznosti Turčije, ki se, kakor je omenjeno v odstavku 5.1(d) tega obvestila, predlaga kot država s tržnim gospodarstvom za določitev normalne vrednosti v zvezi z Ljudsko republiko Kitajsko. Ta mnenja morajo prispeti na naslov Komisije v 10 dneh od objave tega obvestila v Uradnem listu Evropske unije.

(d) Posebni rok za predložitev zahtevkov za status tržnega gospodarstva

Ustrezno utemeljeni zahtevki za status tržnega gospodarstva, kakor je navedeno v odstavku 5.1(e) tega obvestila, morajo prispeti na naslov Komisije v 15 dneh od objave tega obvestila v Uradnem listu Evropske unije.

7. Pisne predložitve, odgovori na vprašalnik in korespondenca

Vsi dokumenti in zahteve, ki jih predložijo zainteresirane stranke, morajo biti v pisni obliki (ne v elektronskem formatu, razen če ni drugače določeno, in morajo navajati ime, naslov, naslov elektronske pošte, številko telefona in telefaksa in/ali številko teleksa zainteresirane stranke). Vse pisne predložitve, vključno s podatki, zahtevanimi v skladu s tem obvestilom, odgovori na vprašalnik in korespondenca, ki jih zainteresirane stranke zagotovijo in so zaupnega značaja, se označijo z besedo „Omejeno“ (4) in jih v skladu s členom 19(2) osnove uredbe spremlja različica, ki ni zaupnega značaja in bo označena z besedilom „Za pregled s strani zainteresiranih strank“.

Korespondenčni naslov Komisije:

European Commission Directorate General for Trade Directorate B Office: J-79 5/16 B-1049 Brussels Faks (32-2) 295 65 05 Teleks COMEU B 21877

8. Nesodelovanje

Kadar katera koli zainteresirana stranka onemogoči dostop do potrebnih podatkov, jih ne zagotovi drugače v določenih rokih, ali znatno ovira preiskavo, se lahko v skladu s členom 18 osnovne uredbe sprejmejo začasne ali dokončne ugotovitve, bodisi pozitivne bodisi negativne, na podlagi dejstev, ki so na voljo.

Če se ugotovi, da je katera koli od zainteresiranih strank predložila napačne ali zavajajoče podatke, se ti podatki ne upoštevajo in se lahko uporabijo dejstva, ki so na voljo. Če zainteresirana stranka ne sodeluje ali sodeluje samo delno, in so zaradi tega ugotovitve v skladu s členom 18 osnovne uredbe sprejete na podlagi dejstev, ki so na voljo, je lahko rezultat za stranko manj ugoden, kakor če bi sodelovala.

9. Časovni potek preiskave

Preiskava bo zaključena v skladu s členom 6(9) osnovne uredbe v 15 mesecih od objave tega obvestila v Uradnem listu Evropske unije. V skladu s členom 7(1) osnovne uredbe se lahko začasni ukrepi uvedejo najpozneje v 9 mesecih od objave tega obvestila v Uradnem listu Evropske unije.

(1) UL L 56, 6.3.1996, str. 1. Uredba, kakor je bila nazadnje spremenjena z Uredbo Sveta (ES) št. 461/2004 (UL L 77, 13.3.2004, str. 12).

(2) Individualne stopnje dampinga se lahko zahtevajo v skladu s členom 17(3) osnovne uredbe za podjetja, ki niso vključena v vzorec, s členom 9(5) osnovne uredbe o posamičnem obravnavanju v primerih, ki vključujejo države brez tržnega gospodarstva, in s členom 2(7)(b) osnovne uredbe za podjetja, ki se sklicujejo na status tržnega gospodarstva. Zahteve za posamično obravnavanje zahtevajo vlogo prošnje v skladu s členom 9(5) osnovne uredbe, zahteve v zvezi s statusom tržnega gospodarstva pa vlogo prošnje v skladu s členom 2(7)(b) osnovne uredbe.

(3) Za navodila o opredelitvi pojma „povezana podjetja“ glej člen 143 Uredbe Komisije (EGS) št. 2454/93 v zvezi z izvajanjem Carinskega zakonika Skupnosti (UL L 253, 11.10.1993, str.1).

(4) To pomeni, da je dokument samo za notranjo uporabo. Zavarovan je v skladu s členom 4 Uredbe (ES) št. 1049/2001 Evropskega parlamenta in Sveta (UL L 145, 31.5.2001, str. 43). To je dokument zaupnega značaja v skladu s členom 19 Uredbe Sveta (ES) št. 384/96 (UL L 56, 6.3.1996, str. 1) in členom 6 Sporazuma STO o izvajanju člena VI GATT 1994 (Protidampinški sporazum).